Dsatax-il health care worker mill-isptar Mater Dei, irriżultaw pożittivi għall-coronavirus. Is-Supretendent tas-Saħħa Pubblika, il-Professur Charmaine Gauci qalet dan hija u twieġeb il-mistoqsijiet tal-ġurnalisti waqt il-bulettin mediku dwar l-aħħar aġġornment ta’ każijiet ġodda ta’ Covid-19. Il-Professur Gauci qalet li dawn il-health care workers ikunu fil-komunità bħal kullħadd u għalhekk jistgħu jimirdu wkoll. Qalet li huwa mportanti li impjegati f’faċilità tas-saħħa, ikunu identifikati mill-ewwel sabiex jiġu iżolati minnufih biex ma jkunux sors ta’ espożizzjoni għal ħaddieħor u jingħataw il-kura li għandhom bżonn. Qalet li f’kull każ ta’ xi ħadd li huwa mpjegati u jirriżulta li huwa nfettat bil-virus, l-awtoritajiet tas-saħħa jagħmlu contact tracing fid-dettal biex ikun magħruf sew min seta kien espost biex ikunu jistgħu jittieħdu l-passi meħtieġa.